Емили Дикинсън
Има ли наистина зора, о, хора?…

Превод от английски: Леда Милева, —

chitanka.info

Има ли наистина зора, о, хора?

Има ли такава вещ — деня?

Мога ли да я съзра от планините —

ако съм голяма като планина?

Има ли пера тя като наште птици?

Като лилиите има ли стебла?

Носят ли я от страните знаменити —

дето никога не съм била?

О, мъдрецо, слязъл от небето!

От желание по нея аз горя.

Моля ви, кажете ми къде е

местността, наречена зора.

1859

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.